CELEX: 32010D0218
Language: et
Date: 2010-04-16 00:00:00
Title: 2010/218/: Komisjoni otsus, 16. aprill 2010 , millega muudetakse otsust 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripi puhanguga Rumeenias (teatavaks tehtud numbri K(2010) 2348 all) (EMPs kohaldatav tekst)

17.4.2010   
            
            
               ET
            
            
               Euroopa Liidu Teataja
            
            
               L 97/14
            
         KOMISJONI OTSUS,
   16. aprill 2010,
   millega muudetakse otsust 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripi puhanguga Rumeenias
   (teatavaks tehtud numbri K(2010) 2348 all)
   (EMPs kohaldatav tekst)
   (2010/218/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   võttes arvesse Euroopa Parlamendi ja nõukogu 26. mai 2003. aasta määrust (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ, (3) eriti selle artikli 18 esimest lõiku,
   võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (4) eriti selle artikli 63 lõiget 3,
   ning arvestades järgmist:
   
               (1)
            
            
               Komisjoni 14. juuni 2006. aasta otsuses 2006/415/EÜ (milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses) (5) sätestatakse teatavad kaitsemeetmed, mida tuleb kohaldada, et vältida selle haiguse levikut, sealhulgas A- ja B-piirkondade kehtestamine pärast kahtlustatavat või kinnitust leidnud haiguspuhangut. Sellised piirkonnad on loetletud kõnealuse otsuse lisas.
            
         
               (2)
            
            
               Pärast alatüüpi H5N1 kuuluva kõrge patogeensusega linnugripi kinnitatud puhangut Rumeenias võttis asjaomane liikmesriik kooskõlas otsusega 2006/415/EÜ kaitsemeetmeid ning kehtestas sealhulgas kõnealuse otsuse artikli 4 kohaselt A- ja B-piirkonnad.
            
         
               (3)
            
            
               Pärast haiguspuhangut Rumeenias võttis komisjon 16. märtsil 2010 vastu otsuse 2010/158/EL, mis käsitleb teatavaid ajutisi kaitsemeetmeid seoses alatüüpi H5N1 kuuluva kõrge patogeensusega linnugripiga Rumeenias (6). Kõnealuse otsusega on määratud kindlaks piirkonnad, kus kohaldatakse otsusega 2006/415/EÜ kehtestatud kaitsemeetmeid, ja meetmete kohaldamise ajavahemik.
            
         
               (4)
            
            
               Kõnealused ajutised kaitsemeetmed on toiduahela ja loomatervishoiu alalise komitee raames läbi vaadatud.
            
         
               (5)
            
            
               Pärast otsuse 2010/158/EL vastuvõtmist on piirkonnas, mille suhtes kohaldati juba ajutisi kaitsemeetmeid, tuvastatud uus haiguspuhang. Seepärast on asjakohane võtta uut haiguspuhangut arvesse A-piirkonna suuruse ning kaitsemeetmete kohaldamise aja kindlaks määramisel, mis tuleks nüüd kinnitada.
            
         
               (6)
            
            
               Otsuse 2006/415/EÜ lisa tuleks seega vastavalt muuta.
            
         
               (7)
            
            
               Liidu õigusloome selguse huvides tuleks otsus 2010/158/EL kehtetuks tunnistada.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/415/EÜ lisa asendatakse käesoleva otsuse lisaga.
   Artikkel 2
   Otsus 2010/158/EL tunnistatakse kehtetuks.
   Artikkel 3
   Käesolev otsus on adresseeritud liikmesriikidele.
   
      Brüssel, 16. aprill 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  ELT L 146, 13.6.2003, lk 1.
   
      (4)  ELT L 10, 14.1.2006, lk 16.
   
      (5)  ELT L 164, 16.6.2006, lk 51.
   
      (6)  ELT L 67, 17.3.2010, lk 10.
   
      LISA
      
         
            „LISA
            
               A   OSA
            
            Artikli 4 lõike 2 kohaselt kehtestatud A-piirkond
            
                        ISO riigikood
                     
                     
                        Liikmesriik
                     
                     
                        A-piirkond
                     
                     
                        Kohaldamise lõppkuupäev artikli 4 lõike 4 punkti b alapunkti iii kohaselt
                     
                  
                        Kood
                        (võimaluse korral)
                     
                     
                        Nimi
                     
                  
                        RO
                     
                     
                        Rumeenia
                     
                     
                        00038
                     
                     
                        Piirkond:
                     
                     
                        17.4.2010
                     
                  
                        Ohustatud tsoon:
                        Letea
                     
                  
                        Järelevalvetsoon:
                        C.A. Rosetti
                        Sfiștofca
                        Cardon
                     
                  
                        RO
                     
                     
                        Rumeenia
                     
                     
                        00038
                     
                     
                        Ohustatud tsoon:
                        Plauru
                     
                     
                        27.4.2010
                     
                  
               B   OSA
            
            Artikli 4 lõike 2 kohaselt kehtestatud B-piirkond
            
                        ISO riigikood
                     
                     
                        Liikmesriik
                     
                     
                        B-piirkond
                     
                     
                        Kohaldamise lõppkuupäevartikli 4 lõike 4 punkti b alapunkti iii kohaselt
                     
                  
                        Kood
                        (võimaluse korral)
                     
                     
                        Nimi
                     
                  
                        RO
                     
                     
                        Rumeenia
                     
                     
                        00038
                     
                     
                        Tulcea maakonna osad, mida ei ole loetletud A osas
                     
                     
                        27.4.2010”